JUMAL KÕNELEB
Tere jälle ja tere tulemast vaatama saadet "Jumal kõneleb".
Saate nimi ei tule sellest,
et kui Jan ja Joy räägivad, siis kõneleb alati Jumal
vaid selle tõttu, et tahame rõhutada seda,
et Jumal on kõnelev Jumal, kes tahab rääkida sinu ja minu ellu.
Seega Ta elab. - Aamen.
Minu nimi on Jan. - Minu nimi on Joy.
Jan ja Joy sobib hästi kokku.
Siiani.
Täna tahame tõesti kuulutada evangeeliumi.
Liiga paljud kristlased on koormate all lookas
ja püüavad olla tublid usklikud ning midagi sooritada.
Isegi vaimuliku töö tegijad on koormatud ja väsinud
ning põlevad läbi ja see pole Jumala tahe.
Jumala tahe on, et elame vaba, head ja õnnistatud elu.
Kas räägime seda iseendale? - Mina küll räägin iseendale.
See käib me kohta sama palju, kui kõikide teiste kohta.
Millal minust piisab?
Millal olen teinud piisavalt?
Mis on piisav?
Kuidas inimene, kes teenib Jumalat, võib olla piisavalt hea?
Siis, kui oleme kogu maailma päästnud.
Mis asi see on siis ära teha. - Kõigest kuus miljardit inimest.
Kasvõi kõik maailma lapsed. - Kas peaksime sellest alustama?
Selles ongi probleem, et tööd on tohutult palju.
Häda on nii suur. - Kirjeldamatu.
See on tohutult suur ja seda on meie kõikide ümber.
Elame Soomes rahus.
Soomet on isegi nimetatud maailma kõige turvalisemaks maaks,
kuid siingi on kannatusi, häda ja igasuguseid muresid.
Kuidas võiks minust piisata?
Oleme nüüd jälle siin Issanda palge ees.
Sinu palge ees, Issand, oleme jälle täiesti nähtavad.
Kui tuleme Jeesuse ette, meie kaitsemüürid murenevad.
Kõik müürid, mis oleme enese ümber ehitanud,
et teised ei näeks, kes me õieti oleme.
Sina armastad meid ja saame nähtavaks.
Issand, Sina muudkui armastad ja armastad,
õnnistad ja armastad ning muudkui armastad.
Ma ei mõista seda.
Kuidas Ta saab mind kogu aeg armastada?
Ta teab, näeb ja mõistab et minust ei piisa kuidagi.
Ta teab ka mu vigu, mida ma ei oska ja kõike muud.
Ütlen alati sama moodi nagu Taavet ütles Psalmis 51:5:
"Sest ma tunnen oma üleastumisi ja mu patt on alati mu ees."
Me kõik oleme teadlikud oma puudulikkusest.
Ta ütleb Jesaja 43:25 nii:
"Mina, mina olen see, kes kustutab su üleastumised.."
Ka suutmatuse.
"..iseenese pärast ega pea meeles su patte."
Kui tulen Tema juurde, siis Tema ei nõua midagi.
Tema ei ole selline, kes muudkui nõuaks.
Ta annab armu ning peseb puhtaks.
Võtab ära minu koormad.
Tema jaoks minust piisab.
Olen tema armastuse eesmärk.
Temale minust piisab.
Kas see võib olla tõsi?
See ongi põhiline asi, mis tegi mind vabaks.
Jumal on armastus ning Temas ei ole mingit pimedust.
Tõeline armastus ei nõua midagi.
See lihtsalt armastab.
See on nagu ema, kes võtab vastsündinu oma sülle
või isa, kes võtab oma uinunud aastase poja sülle.
See armastus lihtsalt on ning ta lihtsalt armastab.
Selles pole mingeid tingimusi, nõudmisi või sundust.
See lihtsalt on.
Parim näide ongi laps ema või oma isa süles.
Lihtne olemine.
Kiri roomlastele 8:33:
"Kes võib süüdistada Jumala valituid?
Jumal on see, kes õigeks teeb.
Kes võib meid hukka mõista?
Kristus Jeesus on, kes suri ja, mis veel enam, kes üles äratati,
kes on Jumala paremal käel ja kes palub meie eest.
Kes võib meid lahutada Kristuse armastusest?
Kas viletsus või ahistus või tagakiusamine
või nälg või alastiolek või hädaoht või mõõk?"
Jätkates salmist 38:
"Sest ma olen veendunud, et ei surm ega elu,
ei inglid ega peainglid, ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Oluline on siin see,
et mina saan võtta vastu Jumala armastuse.
Meil on mitmeid pastoritest sõpru, kes on läbipõlenud
ja kelle elud on üleväsimuse tõttu kriisis.
Tõde on see,
et vaimuliku töö tegijate hulgas on suur probleem
kirikus töötavate inimeste läbipõlemine ja üleväsimus.
Kuna Jumal on armastus, leidub Temas hingamine.
Mulle on see andnud kui turvalise vundamendi.
Rääkisin võrdpildist, kus isa hoiab poega süles.
Kuulake Sefanja raamatut 3:17
"Issand, sinu Jumal, on su keskel, kangelane, kes aitab.
Ta rõõmustab sinu pärast väga, ta uuendab oma armastust sinuga,
ta tunneb hõisates sinust rõõmu."
Siin pole sõnagi sellest, mida meie peaksime tegema.
Räägitakse üksnes, mis on Tema südamel.
Ta rõõmustab meie üle väga.
Ta on sellest lausa sõnatu, sest armastus on nii ääretu.
Ta on vaikselt ja vaatab rõõmuga.
Ta tunneb hõisates sinust rõõmu.
Ta on kangelane, kes aitab.
Ta on armastav Isa.
Ta armastab, sest Ta armastab.
Seda sõnumit taha Jumal, et me kõik mõistaksime.
Kõlbame, sest oleme Ta looming.
Ta armastab meid, sest Ta on meid loonud.
Ta on meie Isa.
Mõtle sellele, et enne, kui Jeesus tegi midagi,
juba enne esimest tegu kostis Taevast hääl,
Isa hääl, kes ütles nii:
"Sina oled mu armas Poeg, kellest mul on hea meel."
Isa ütles Jeesusele:
"Sina oled mu armas Poeg ja mul on sinust hea meel.
Armastan Sind ja oled minu silmis imeline.
Tunnen sinust rõõmu ja sa meeldid mulle."
Ometi ei olnud Jeesus teinud midagi.
Ta ei teeninud veel mitte mingil kombel vaid lihtsalt oli.
Taeva Jumal armastab Sind ja mind lihtsalt niisama,
mitte selle pärast, mida sina või mina teeme.
Kui see jõuab meile kohale,
siis me saame olla rahus ning hingata oma tegudest.
Jumala armastus ei sõltu nendest.
Kuidas vaimuliku töö tegija
võiks elada üleväsimuseta keset vaeva ja häda?
Kas üldse on õige olla mitte väsinud?
Kõik kirjakohad, mida oleme lugenud, peegeldavad hoopis midagi muud.
Läbipõlemine pastori
või ükskõik kelle teise puhul ei ole mingil kombel õige.
See pole mingi evangeelium või rõõmusõnum.
See, et annan oma elu Talle ning hakkan Teda teenima ja järgima,
ei tähenda seda, et mina ise põlen läbi ja väsin lõplikult.
Kui Jumala teenija põleb läbi, on midagi valesti.
Kui Jumala teenija elu on rügamine ning pole aega
hoolitseda pere eest ja puhata, siis on midagi valesti.
Jeesus ütleb Jesaja 61:1-3
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit.."
Pastoritele, vastutavatele isikutele ning direktoritele.
"parandama neid, kel murtud süda,
kuulutama vabastust vangidele ja avama pimedate silmi.."
"trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel, ülistusrüü kustuva vaimu asemel,
et neid nimetataks "Õigluse tammedeks",
"Issanda istanduseks", millega ta ennast ehib."
Kuidas see on võimalik?
Jeremija 31:1: "Sel ajal, ütleb Issand, olen ma
kõigi Iisraeli suguvõsade Jumal ja nemad on mu rahvas.
Nõnda ütleb Issand: "Rahvas, mõõgast pääsenud,
on kõrbes leidnud armu: Iisrael läheb oma rahupaika.
Issand ilmutas ennast mulle kaugelt:
Ma olen sind armastanud igavese armastusega,
seepärast jääb mu osadus sinuga."
Igavese armastusega.
Pole nii, et kui saan usklikuks, siis saan igavese armastuse,
aga pean end siis kokku võtma ning hakkama tööd tegema.
Rügama, end väsitama. - Ennast ohverdama.
Igavene armastus kestab päevast päeva ja aastast aastasse.
Küsisid hästi, kuidas.
Kuidas leida rahu ja pääseda nõudmistest ja pingest?
Mida teha, kui vajadused on nii suured?
Meilgi on väga palju vajadusi.
Kui vaatan meie kristlikku kooli,
Meil on majanduslikke vajadusi ning vajame uusi õpetajaid ja muud.
Kui neid vajadusi vaadata
ja mõtelda, et pean need täitma, vajun kohe koormate all kokku.
Olen koormatud, üleväsinud ning ärritun kergesti, kas pole?
Räägin seda sellepärast, et nii juhtub ka minuga.
Kas pole? Meilgi on nii.
Vabadus ei tule sellest, et pingutame veel rohkem.
Võtame veel ühe töökoha vastu, et lisarahaga toime tulla.
Vabadus leidub ainult Temas.
Joy ütleb mulle alati: "Rohkem Jeesust ja vähem Jani!"
See on väga hea sõnum.
Me teenistuses ja koolis
on nii palju asju, mida me ise ei saa kontrollida.
See oleks minult võimatu ning ja tean, et ka sinu jaoks.
Lastel on nii palju vajadusi, mida me mõistagi soovime täita.
Me ei suuda seda siiski.
Lahendus võib kõlada kummalisena.
Kui võtan aega Jeesusega ja eraldan aega selle jaoks,
siis lahenevad asjad uuel viisil ning vahel lausa iseenesest.
See on tohutu saladus.
Teenimistöö, mida meiegi teeme, on ju Tema teenimistöö.
See ei tähenda vastutustundetust, käega löömist ja vahele jätmist.
See tähendab, et see on Tema töö ning kui veedan Temaga aega
hakkab Ta mõjutama, tegutsema, võtab koormad ära, annab rahu,
mõjutab inimesi ja olukordi ning paneb asju paika.
Väga oluline on panna piirid paika.
Oluline on ära tunda oma piirid ja siis panna need ka paika.
Tean, et paljudel meist on raske ütelda "ei".
Olen ise kord läbi põlenud ja tean väga hästi omast käest.
Tundub, et pigem peaaegu suren, kui ütlen "ei".
Pigem tõmban end rihmaks
ja tegutsen, kuni võhm väljas, aga ma ei ütle "ei".
See on vale asi.
See on halb inimeste suhtes, sest kui ma olen läbipõlenud,
see on halb sinu, mu laste ja kolleegide suhtes
ning see on halb ka Jumala suhtes.
Olen Tema laps ja Ta armastab mind
ning tahab minu eest hästi hoolitseda.
Kui mul on hea enesetunne, olen rõõmus, puhanud,
välja maganud, söönud, end liigutanud
toob see esile heaolu laine kõigis, kes elavad minu lähedal.
Veider, et elame vales, et peame end ohverdama.
Ma ei tohi ära öelda ning pean alati jaksama.
Seetõttu oleme ebaefektiivsed, väsinud ja jõuetud.
Tõde on see, et kui hoolitsen enda eest ja tunnen end hästi,
veedan Issandaga nii palju aega, et olen päriselt rõõmus,
magan hästi, käin jalutamas, võtan aega oma pere jaoks
ning tunnen end päriselt hästi, tekitab see midagi ka teistes.
Jan hakkab vaatama, et ka nii võib elada.
Kas diivanil võib nii kaua pikutada?
Mu täiskasvanud lapsed tänavad, et olen õpetanud neid vedelema
ega pea olema läbipõlenud õpilane.
Nende õpingukaaslasedki imestavad.
Just sel nädalal ütles mu poeg, et tema sõber väitis,
et ta on ainuke tema tuttav, kes oskab enese eest hoolitseda.
Hea enesetunne on harva esinev aga väga vajalik maiuspala.
Peame seda õppima
ja see on Issanda tahe meie kõikide osas.
Kohutav, kui palju Soomes
ja maailmas üleüldiselt kasutatakse unerohtu,
antidepressante ja palju teisi ravimeid stressi tõttu.
Stress on üks halvemaid rahva haigusi ka meil.
Tean, et Ameerikas on asi veel hullem.
Inimesed on stressis ning läbipõlemise äärel.
See ei ole Jumala tahe.
Eile lugesin uudist, et üks viiest 18-25aastastest
kasutab erinevaid ravimeid, et jaksaks oma tööd teha.
Soomes. - Just.
18-25aastased. - Soome noortest viiendik.
Jeesus ei pane meile peale lisakoormaid.
Ta ütleb variseride kohta Matteuse evangeeliumis 23:4:
"Nad seovad kokku ränki ja vaevukantavaid koormaid
ja panevad need inimeste õlgadele,
ise aga ei taha sõrmeotsagagi neid liigutada."
Jeesus sõitleb varisere ja neid kirjatundjaid,
kes tulevad ütlema, et peame rohkem tegema,
tööga end ära tapma ning olema veel usinamad.
Nad seovad meie selga raskeid koormaid.
Oleks nii, et mina ja Jan ei teeks nii.
Tahaksime olla sellised, kes julgustavad ja vabastavad.
Peame siis meeles, et enda eest tuleb hoolitseda.
Tahan veel lisada midagi.
Meenub, et kui olid läbi põlenud
ning hakkasid ütlema "ei", tundsin end algul üsna kehvasti.
Pidin minema üksinda
sünnipäevadele või kuhugile, kuhu meid kutsuti.
Kassi ristsetele näiteks.
Lõpuks olin sulle selle eest üha rohkem tänulik.
Mõistsin, et nüüd on lootust, et hakkab minema paremuse poole,
sest Joy paneb piire paika ning oskab öelda "ei".
Nüüd oleks parem lihtsalt palvetada.
Tahan kuulutada igale inimesele vabadust, head ja sobivat elu.
Ka tarkust panna oma piirid paika.
Julgust öelda "ei".
Julgust hoolitseda enese eest paremini.
Tänu Issand, et Sinul on meie suhtes üksnes hea tahe.
Oled meid valmistanud heaks kutsumuseks ja tööks.
See ike on meile paras.
See ei olegi õieti ike, pigem põhjus rõõmustada.
Tänu Issand, et saan kuulutada vabadust ka iseenesele
ning kõigile meile sooritamisest ja pingest.
Taganegu stress Jeesuse nimel!
Tänu, et saame kuulutada vabadust ja hingamist igaühele.
Tänu Issand, et saame tuua nüüd
meie kõikide eluolukorrad Sinu palge ette.
Issand, Sina tead, milles kõiges vajame abi.
Issand, tänan Sind praegusel hetkel,
et saame paluda abivägesid igaühe ellu.
Kui vajame abi kodus, laste sõidutamisel,
milles iganes vajame abivägesid, selleks palume neid Issandalt.
Tänu Issand, et saadad rohkelt inimesi aitama igaüht,
kes vajavad päriselt abi oma ellu.
Tänu Issand, et võime ka seda asja uskuda.
Oleme uskunud kogu aeg ja Issand saadab meile abi.
Issand, tänan, et saadad abiväge igaühele Jeesuse nimel.
Aamen.
Tõeline rõõm ja auasi
on teenida ja palvetada teie eest ning tuua neid asju Issanda ette.
Veel suurem rõõm on näha, kui Jumal vastab.
Tänu kõigi palveteemade eest ja kõigi palvevastuste eest.
Ka siis, kui vastus ei tule nagu oleksime soovinud,
usume siiski, et kõik pöördub võiduks.
Kui soovid rohkem teada meie töö kohta,
võid külastada meie kodulehekülge: www.kristillinenkoulu.org
Sealt saad infot meie kooli ja lasteaia kohta.
Võid liituda ka "1000 toetajat" kampaaniaga
ning me kodulehe kaudu saad meid selles toetada.
JUMAL KÕNELEB
Kui soovid täna toetada TV7 tööd, siis seda on väga lihtne teha.
Võid helistada annetustelefoninumbrile 9001777
Kõne hind Eestis on seitse eurot.
Võid kasutada kontonumbreid, mida näed peagi ekraanil.
Tahame lõpetuseks julgustada
ja öelda teile kõikidele, et olete meie palvetes.
Tahame teist kuulda,
võidelda teiega koos ning seista teie kõrval lõpuni välja.
Olge igaüks õnnistatud Jeesuse nimel. Aamen.
Arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin